এমনি করে, সেই সময়ের নারী লেখকদের বিজ্ঞান-ব্যক্তিত্ব, দেশ-কাল-জাতিচেতনা, মূল্যবোধ প্রভৃতি বিষয়ভিত্তিক লেখা এই বইটিকে ঋদ্ধ করে তুলেছে। যারা নারীর দৃষ্টি নারীকে তথা সমগ্র সমাজ বাস্তবতাকে দেখতে চান, তাদের জন্যে একমলাটের ভেতর এতগুলো গদ্য প্রাপ্তি নিশ্চয় সুখকর অভিজ্ঞতা হবে। বোনাস প্রাপ্তি হল, বইটির ভূমিকা। সম্পাদক সুতপা ভট্টাচার্য পেশায় অধ্যাপক। বিশ্বভারতী বিশ্ববিদ্যালয়ে বাংলা পড়ান। তিনি বইটির চমৎকার একটি ভূমিকা লেখার পাশাপাশি গদ্যগুলোকে সুনিপুণভাবে বিন্যস্ত করেছেন।